94. ΝΟΜΟΣ υπ΄αριθ. 2412 της 14/17 Ιουν. 1996 (ΦΕΚ Α΄123) Μεταφορά αρμοδιοτήτων από το Υπουργικό Συμβούλιο σε άλλα κυβερνητικά όργανα και άλλες διατάξεις. Άρθρ.1.-Οι διατάξεις των επόμενων παραγράφων, όπως ήδη ισχύουν, οι οποίες προβλέπουν αρμοδιότητες του Υπουργικού Συμβουλίου, καταργούνται ή τροποποιούνται με ταυτόχρονη μεταφορά των αρμοδιοτήτων αυτών στα αντίστοιχα κυβερνητικά όργανα, ως εξής: 1.Στη δεύτερη παράγραφο του άρθρ. 8 του Νόμ. 2130/1993 οι λέξεις του Υπουργικού Συμβουλίου αντικαθίστανται με τις λέξεις Υπουργού Εσωτερικών, Δημόσιας Διοίκησης και Αποκέντρωσης. 2.Στη δεύτερη παράγραφο του άρθρ. 9 του Νόμ. 4055/1960 οι λέξεις του Υπουργικού Συμβουλίου αντικαθίστανται με τις λέξεις των Υπουργών Εθνικής Οικονομίας και Εθνικής Άμυνας, που παρέχεται με κοινή τους απόφαση. 3.Η δεύτερη παράγραφος του άρθρ. 13 του Νόμ. 4377/1929 αντικαθίστανται ως εξής: Η αναγκαστική απαλλοτρίωση διατάσσεται κάθε φορά με προεδρικό διάταγμα, που εκδίδεται με κοινή πρόταση των Υπουργών Εθνικής Οικονομίας, Οικονομικών και Ανάπτυξης. 4.Οι υπό των άρθρ. 13 και 14 του Νόμ. 4377/ 1929 προβλεπόμενες αποφάσεις του Υπουργικού Συμβουλίου αντικαθίστανται από κοινές αποφάσεις των Υπουργών Εθνικής Οικονομίας, Οικονομικών και Ανάπτυξης. 5.Οι προβλεπόμενες στο άρθρ. 5 του Νόμ. 1331/ 1949 αποφάσεις του Υπουργικού Συμβουλίου αντικαθίστανται με κοινές αποφάσεις των Υπουργών Εθνικής Οικονομίας και Οικονομικών. 6.Οι προβλεπόμενες από τα άρθρ. 11 παρ. 2 και 17 του Ν.Δ. 2536/1953 πράξεις του Υπουργικού Συμβουλίου αντικαθίστανται με κοινές αποφάσεις των Υπουργών Οικονομικών, Περιβάλλοντος, Χωροταξίας και Δημόσιων Έργων, Γεωργίας και Εθνικής Άμυνας. 7.Στο άρθρ. 1 του Νόμ. 654/1977 οι λέξεις Υπουργικού Συμβουλίου αντικαθίστανται με τις λέξεις Υπουργού Πολιτισμού. 8.Το δεύτερο εδάφιο της παρ. 10 του άρθρ. 14 του Νόμ. 743/1977 καταργείται. 9.Στο άρθρ. 147 του Ν. Δ. 187/1973 οι λέξεις «στηριζομένην εις απόφασιν του Υπουργικού Συμβουλίου» αντικαθίστανται με τις λέξεις «μετά από κοινή απόφαση των Υπουργών Εξωτερικών, Εθνικής Άμυνας και Εμπορικής Ναυτιλίας». 10.Οι προβλεπόμενες από το άρθρ. 1 του Νόμ. 40/1975 αποφάσεις περί λήψεως μέτρων προς εξοικονόμηση ενέργειας, εξαιρέσεων από την εφαρμογή τους και ρυθμίσεως των αναγκαίων λεπτομερειών εφαρμογής τους εκδίδονται από τους Υπουργούς Εθνικής Οικονομίας και Ανάπτυξης και τον κατά περίπτωση αρμόδιο υπουργό. 11.Η προβλεπόμενη από την παρ. 2 του άρθρ. 20 του Νόμ. 1730/1987 απόφαση ή πρόταση του Υπουργικού Συμβουλίου αντικαθίσταται με απόφαση ή πρόταση του Πρωθυπουργού. 12.Το δεύτερο εδάφιο του άρθρ. 1 του Ν. Δ. 932/1971 αντικαθίσταται ως εξής: «Το ύψος και η μορφή της εισφοράς καθορίζεται με κοινή απόφαση των Υπουργών Εθνικής Οικονομίας, Εξωτερικών και του κατά περίπτωση αρμόδιου Υπουργού». 13.Στην πρώτη παράγραφο του άρθρου τρίτου του Νόμ. 1831/1989 οι λέξεις «Με πράξεις του Υπουργικού Συμβουλίου που εκδίδονται ύστερα από πρόταση» αντικαθίστανται με τις λέξεις «Με κοινή απόφαση». 14.Στην παρ. 3 των άρθρ. 17 και 125 παρ.3 του Νόμ. 419/1976 οι λέξεις «τη προτάσει του Υπουργού Εξωτερικών και κατόπιν εγκρίσεως του Υπουργικού Συμβουλίου» ή «προτάσει του Υπουργού Εξωτερικών, μετ΄ έγκρισιν του Υπουργικού Συμβουλίου» αντικαθίστανται με τις λέξεις «με κοινή πρόταση του Πρωθυπουργού και του Υπουργού Εξωτερικών». 15. Οι προβλεπόμενες από τα άρθρ. 20, 105 παρ.2 και 112 παρ.1 εδάφ. β΄ του Νόμ. 419/1976 αποφάσεις του Υπουργικού Συμβουλίου αντικαθίστανται με κοινές αποφάσεις του Πρωθυπουργού και του Υπουργού Εξωτερικών. 16.Στη δεύτερη παράγραφο του άρθρ. 132 του Νόμ. 419/1976 οι λέξεις «εγκρίσει του Υπουργικού Συμβουλίου» αντικαθίστανται με τις λέξεις «μετά από κοινή απόφαση των Υπουργών Εξωτερικών και Οικονομικών». 17.Στο εδάφ. γ΄ της παρ. 2 του άρθρ. 145 του Νόμ. 419/1976, οι λέξεις «με απόφαση του Υπουργικού Συμβουλίου μετά από πρόταση του Υπουργού Εξωτερικών και Οικονομικών» αντικαθίστανται με τις λέξεις «με κοινή απόφαση των Υπουργών Εξωτερικών και Οικονομικών». (Μετά τη σελ. 84,346) Σελ. 84,347 Τεύχος 1317 Σελ. 63 Υπουργικό Συμβούλιο - Οργάνωση Υπουργείων - Κυβερνητικές Επιτροπές 1.Ε.α.94 18.Στο εδάφ. α΄ της παρ. 4 του άρθρ. 146 του Νόμ. 419/1976 οι λέξεις «προηγουμένη εγκρίσει του Υπουργικού Συμβουλίου» απαλείφονται. 19.Στην παρ. 5 του άρθρ.19 του Νόμ. 2026/1992 οι λέξεις «Με απόφαση του Υπουργικού Συμβουλίου» αντικαθίστανται με τις λέξεις «Με κοινή απόφαση των Υπουργών Εξωτερικών και Οικονομικών». 20.Στο άρθρ. 2 του Ν.Δ. 614/1970 οι λέξεις «δια πράξεως του Υπουργικού Συμβουλίου» αντικαθίστανται με τις λέξεις «με κοινή απόφαση των Υπουργών Εσωτερικών, Δημόσιας Διοίκησης και Αποκέντρωσης και Οικονομικών». 21.Στο άρθρ. 4 του Νόμ. 1360/1983 οι λέξεις «Με πράξη του Υπουργικού Συμβουλίου, που εκδίδεται με πρόταση του Υπουργού Εθνικής Οικονομίας» αντικαθίστανται με τις λέξεις «Με κοινή απόφαση των Υπουργών Εθνικής Οικονομίας, Ανάπτυξης και Περιβάλλοντος, Χωροταξίας και Δημόσιων Έργων». 22.Στην παρ. 5 του άρθρ. 23 του Νόμ. 1168/1918 οι λέξεις «προτάσει του Υπουργικού Συμβουλίου εκδιδομένου» αντικαθίστανται με τις λέξεις «που εκδίδεται με πρόταση του ίδιου Υπουργού». 23.Στην παρ. 6 του άρθρ. 39 του Νόμ. 1165/1918 οι λέξεις «προτάσει του Υπουργού Οικονομικών δύνανται δια πράξεων του Υπουργικού Συμβουλίου» αντικαθίστανται με τις λέξεις «είναι δυνατόν με απόφαση του Υπουργού Οικονομικών». 24.Στην παρ. 2 του άρθρ. 36 του Α.Ν. 1539/1938 οι λέξεις «προτάσει του Υπουργικού Συμβουλίου» αντικαθίστανται με τις λέξεις «με πρόταση του Υπουργού Οικονομικών». 25.Τα διατάγματα περί επιβολής πρόσθετου φόρου κατανάλωσης, που προβλέπονται στην παρ. 3 του άρθρ. 2 του Β.Δ. 14-28.2.1939, εκδίδονται εφεξής μετά από πρόταση των Υπουργών Εθνικής Οικονομίας και Οικονομικών. 26.Στο τελευταίο εδάφιο της παρ. 2 του άρθρ. 89 του Α.Ν.2039/1939 οι λέξεις «του Υπουργικού Συμβουλίου» αντικαθίστανται με τις λέξεις «του Υπουργού Οικονομικών». 27.Στην παρ. 2 του άρθρ. 3 του Ν.Δ. 2936/1954 οι λέξεις «κατόπιν αποφάσεως του Υπουργικού Συμβουλίου, ορίζοντος το τίμημα» αντικαθίστανται με τις λέξεις «μετά από κοινή απόφαση των Υπουργών Εθνικής Οικονομίας και Οικονομικών, που ορίζει το τίμημα». 28.Στην παρ. 1 του άρθρ. 2 του Ν.Δ. 769/1970 οι λέξεις «Δι΄ αποφάσεως του Υπουργικού Συμβουλίου» αντικαθίστανται με τις λέξεις «Με κοινή απόφαση των Υπουργών Οικονομικών, Εθνικής Άμυνας και του κατά περίπτωση αρμόδιου υπουργού». 29.Τα προβλεπόμενα στο άρθρ. 78 του Ν.Δ. 86/1969 διατάγματα εκδίδονται εφεξής με πρόταση των Υπουργών Γεωργίας και Περιβάλλοντος, Χωροταξίας και Δημόσιων ΄Εργων. Σελ. 84,348 Τεύχος 1317 Σελ. 64 30.Στο άρθρο 2 του Ν.Δ. 193/1974 οι λέξεις «δια πράξεων του Υπουργικού Συμβουλίου» αντικαθίστανται με τις λέξεις «με κοινή απόφαση των Υπουργών Εξωτερικών και Πολιτισμού». 31.Οι προβλεπόμενες στο πρώτο εδάφιο των παρ. 2 και 3 του άρθρ. 1 του Νόμ. 4442/1929, αποφάσεις του Υπουργικού Συμβουλίου αντικαθίστανται με κοινές αποφάσεις των Υπουργών Οικονομικών, Εθνικής Άμυνας και Εμπορικής Ναυτιλίας. 32.Στο εδάφ. γ΄ της παρ. 1 του άρθρ. 2 του Νόμ. 4442/1929 οι λέξεις «αποφάσεως του Υπουργικού Συμβουλίου» αντικαθίστανται με τις λέξεις «κοινής απόφασης των Υπουργών Οικονομικών, Εθνικής Άμυνας και Ανάπτυξης». 33.Στο εδάφ. γ΄ της παρ. 1 του άρθρ. 3 του Νόμ. 4442/1929 οι λέξεις «αποφάσεως του Υπουργικού Συμβουλίου» αντικαθίστανται με τις λέξεις «κοινής απόφασης των Υπουργών Οικονομικών, Εθνικής Άμυνας, Ανάπτυξης και Εμπορικής Ναυτιλίας». 34.Η εξουσιοδότηση της παρ. 2 του άρθρ. 5 του Α.Ν. 3276/1944 καταργείται. Τα θέματα που αναφέρονται στη διάταξη αυτή ρυθμίζονται με κοινή απόφαση των Υπουργών Εθνικής Οικονομίας και Εμπορικής Ναυτιλίας. 35.Στην παρ. 1 του άρθρ. 176 του Νόμ. 187/1973 οι λέξεις «αποφάσεως του Υπουργικού Συμβουλίου»αντικαθίστανται με τις λέξεις «κοινής απόφασης τω ν Υπουργών Εμπορικής Ναυτιλίας, Ανάπτυξης και Οικονομικών». 36.Στην παρ. 2 του άρθρ. 3 του Ν.Δ. 449/1970 οι λέξεις «και μετ΄ απόφασιν του Υπουργικού Συμβουλίου» απαλείφονται. 37.Στην παρ. 5 του άρθρ. 7 του Νόμ. 1630/1951 οι λέξεις «κατόπιν αποφάσεως του Υπουργικού Συμβουλίου» απαλείφονται. 1.Ε.α.94 Υπουργικό Συμβούλιο - Οργάνωση Υπουργείων - Κυβερνητικές Επιτροπές 38.Στην παρ. 3 του άρθρου μόνου του Π.Δ. 106/1982 οι λέξεις «και ύστερα από απόφαση του Υπουργικού Συμβουλίου» απαλείφονται. 39.Στην παρ. 3 του άρθρ. 14 του Π.Δ. 93/1989 οι λέξεις «και ύστερα από απόφαση του Υπουργικού Συμβουλίου» απαλείφονται. 40.Στην παρ. 7 του άρθρ. 7 του Π.Δ. 2528.11.1929 οι λέξεις «μετά σύμφωνον απόφασιν του Υπουργικού Συμβουλίου» απαλείφονται. 41.Στο πρώτο εδάφιο της παρ. 2 του άρθρ. 1 του Ν.Δ. 917/1971 οι λέξεις «δι’ αποφάσεων του Υπουργικού Συμβουλίου, εκδιδομένων τη εισηγήσει του Υπουργού Δημοσίων Έργων» αντικαθίστανται με τις λέξεις «με κοινή απόφαση των Υπουργών Πολιτισμού, Ανάπτυξης και Περιβάλλοντος, Χωροταξίας και Δημόσιων Έργων». 42.Στο πρώτο εδάφιο του άρθρου πέμπτου του Νόμ. 1190/1981 οι λέξεις «δια πράξεως του Υπουργικού Συμβουλίου» αντικαθίστανται με τις λέξεις «με κοινή απόφαση των Υπουργών Εθνικής Οικονομίας και Περιβάλλοντος, Χωροταξίας και Δημόσιων Έργων». 43.Στο δεύτερο εδάφιο του άρθρου πέμπτου του Νόμ 1190/1981 οι λέξεις «Με την αυτή Πράξη του Υπουργικού Συμβουλίου» αντικαθίστανται με τις λέξεις «Με την ίδια κοινή απόφαση των Υπουργών Εθνικής Οικονομίας και Περιβάλλοντος, Χωροταξίας και Δημόσιων Έργων» και οι λέξεις «με απόφαση του Υπουργού Δημόσιων Έργων» αντικαθίστανται με τις λέξεις «με όμοια  απόφαση». 44.Στο τρίτο εδάφιο της παρ. 9 του άρθρ. 5 του Νόμ. 1418/1984 οι λέξεις «Πράξη του Υπουργικού Συμβουλίου» αντικαθίστανται με τις λέξεις «κοινή απόφαση των Υπουργών Εθνικής Οικονομίας και Περιβάλλοντος, Χωροταξίας και Δημόσιων Έργων». 45.Στο πρώτο εδάφιο της παρ. 2 του άρθρ. 7 του Νόμ. 1515/1985 οι λέξεις «από το Υπουργικό Συμβούλιο, ύστερα από πρόταση του Υπουργού Περιβάλλοντος, Χωροταξίας και Δημόσιων Έργων» αντικαθίστανται από τις λέξεις «με απόφαση του Υπουργού Περιβάλλοντος, Χωροταξίας και Δημόσιων Έργων». Στο δεύτερο εδάφιο της ίδιας παραγράφου οι λέξεις «ύστερα από πρόταση του Υπουργού Περιβάλλοντος, Χωροταξίας και Δημόσιων Έργων με απόφαση του Υπουργικού Συμβουλίου» αντικαθίστανται με τις λέξεις «με απόφαση του Υπουργού Περιβάλλοντος, Χωροταξίας και Δημόσιων Έργων». 46.Στο πρώτο εδάφιο της παρ. 2 του άρθρ. 7 του Νόμ. 1561/1985 οι λέξεις «από το Υπουργικό Συμβούλιο, ύστερα από πρόταση του Υπουργού Περιβάλλοντος, Χωροταξίας και Δημόσιων Έργων» αντικαθίστανται με τις λέξεις «με απόφαση του Υπουργού Περιβάλλοντος, Χωροταξίας και Δημόσιων Έργων». Στο δεύτερο εδάφιο της ίδιας παραγράφου οι λέξεις «ύστερα από πρόταση του Υπουργού Περιβάλλοντος, Χωροταξίας και Δημόσιων Έργων με απόφαση του Υπουργικού Συμβουλίου» αντικαθίστανται με τις λέξεις «με απόφαση του Υπουργού Περιβάλλοντος, Χωροταξίας και Δημόσιων Έργων». 47.Στις παρ. 5 του άρθρ. 2 και 3 του άρθρ. 3 του Νόμ. 1468/1950 οι λέξεις «Υπουργικού Συμβουλίου» αντικαθίστανται με τις λέξεις «Υπουργού Ανάπτυξης». 48.Στο πρώτο εδάφιο του άρθρ. 115 του Ν.Δ. 210/1973 οι λέξεις «Το Υπουργικό Συμβούλιο δι΄ αποφάσεώς του» αντικαθίστανται με τις λέξεις «Οι Υπουργοί Εθνικής Οικονομίας, Ανάπτυξης και Οικονομικών, με κοινή απόφασή τους» και οι λέξεις «κατόπιν προτάσεως του Υπουργού Εθνικής Οικονομίας» απαλείφονται. 49.Στο δεύτερο εδάφιο της παρ. 2 του άρθρ. 21 του Νόμ. 1586/1986 οι λέξεις «με πράξη του Υπουργικού Συμβουλίου» αντικαθίστανται με τις λέξεις «με κοινή απόφαση των Υπουργών Τύπου και Μέσων Μαζικής Ενημέρωσης, Εσωτερικών, Δημόσιας Διοίκησης και Αποκέντρωσης και Οικονομικών». 50.Στο τρίτο εδάφιο της παρ. 1 του άρθρ. 6 του Νόμ. 1104/1980 οι λέξεις «απόφαση του Υπουργικού Συμβουλίου» αντικαθίστανται με τις λέξεις «κοινή απόφαση των Υπουργών Εσωτερικών, Δημόσιας Διοίκησης και Αποκέντρωσης και του κατά περίπτωση αρμόδιου υπουργού». 51.Η προβλεπόμενη από την παρ.1 του άρθρ. 1 της ΠΥΣ 236/7.7.1994 έγκριση των προσλήψεων απαιτείται μόνον εφόσον δεν επιτευχθεί ομοφωνία της Επιτροπής του άρθρ. 2 της ίδιας ΠΥΣ. Ο Πρόεδρος της Επιτροπής εφόσον παρίσταται ανάγκη δύναται να καλεί τον κατά περίπτωση αρμόδιο υπουργό προκειμένου να συμμετέχει χωρίς δικαίωμα ψήφου στη συνεδρίαση της Επιτροπής. Σε περίπτωση ομοφωνίας, εκδίδεται κοινή απόφαση των μετά ψήφου μελών της Επιτροπής. Άρθρ.2.-1.Το Υπουργικό Συμβούλιο δύναται με πράξεις του που δημοσιεύονται στην Εφημερίδα της Κυβερνήσεως, να μεταβιβάζει σε μέλος ή μέλη του ή σε υφιστάμενους ή συνιστώμενους με πράξεις του μικρότερους σχηματισμούς του (διυπουργικά συμβούλια ή επιτροπές) την άσκηση αρμοδιοτήτων του ή να καταργεί αυτές, ορίζοντας ταυτόχρονα και τα όργανα εκ των άνω αναφερομένων, τα οποία θα είναι αρμόδια για τη ρύθμιση των θεμάτων που αποτελούν αντικείμενο των καταργούμενων αρμοδιοτήτων του. 2.Με Πράξεις του Υπουργικού Συμβουλίου που δημοσιεύονται στην Εφημερίδα της Κυβερνήσεως, δύναται να ορίζεται ότι αρμοδιότητες μελών της Κυβέρνησης, οι οποίες σύμφωνα με την ισχύουσα νομοθεσία ανήκουν σε έναν ή περισσότερους υπουργούς, μπορούν να ασκούνται από το ίδιο το Υπουργικό Συμβούλιο ή από υφιστάμενους ή συνιστώμενους με πράξεις του μικρότερους σχηματισμούς του (διυπουργικά συμβούλια ή επιτροπές), εφόσον κατά την κρίση του Υπουργικού Συμβουλίου έχουν μείζονα πολιτική, διοικητική, δημοσιονομική, οικονομική και κοινωνική σημασία ή για την άσκησή τους απαιτείται συνεργασία πολλών υπουργών. Άρθρ.3. Η ισχύς του νόμου αυτού αρχίζει από τη δημοσίευσή του στην Εφημερίδα της Κυβερνήσεως. (Μετά τη σελ. 84,348) Σελ. 84,349 Τεύχος 1317 Σελ. 65 Υπουργικό Συμβούλιο - Οργάνωση Υπουργείων - Κυβερνητικές Επιτροπές 1.Ε.α.94

[Source: greek_legal_code_raptarchis | Tokens: 11771]